ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
పాఠశాల విద్యలో భారతీయ విలువల పరిచయం
జాతీయ విద్య పరిశోధన శిక్షణ మండలి  2005 నేషనల్ కరికులమ్ ఫ్రేమ్వర్క్  2005ను అభివృద్ధి చేసింది. ఇది నైతిక విలువల అభివృద్ధిని ప్రధానంగా ప్రస్తావిస్తుంది. విద్యార్థులు తమకు తాముగా విలువలు నైపుణ్యాలతో తగిన వైఖరులతో మెలగడం, తాను పొందికైన భావాలతో ఉండడంతోపాటు ఇతరులతో సామరస్యపూర్వకంగా ఉండేలా ఇవి ఎంతగానొ దోహదపడతాయి. ఇందుకు సంబంధించి ఎన్.సి.ఇ.ఆర్.టి తగిన పాఠ్యప్రణాళిక, పుస్తకాలు, పాఠ్యప్రణాళికకు సంబంధించిన ఇతర పుస్తకాలు రూపొందించింది. ఎన్.సి.ఇ.ఆర్.టి పుస్తకాలు పర్యావరణం, శాంతితో ముడిపడిన విలువలు, స్త్రీపురుష సమానత్వానికి సంబంధించిన అంశాలు, ఎస్.సి, ఎస్.టి మైనారిటీ లకు సంబంధించిన అంశాలను ప్రాథమిక, సెకండరీస్థాయి పుస్తకాలలో , అనుబంధ పుస్తకాలలో చేర్చింది. అలాగే భారతీయ విలువలను తెలియజెప్పేందుకు ప్రయత్నించింది. సామాజిక శాస్త్రాల బోధన అభ్యసన విధానంలో వీటిని
పరిచయం చేయడానికి ప్రయత్నించడం జరుగుతోంది.
నూతన విద్యా విధానం  2020 నైతిక తార్కికత, సంప్రదాయ భారతీయ విలువలు, అన్ని మౌలిక మానవ, రాజ్యాంగ విలువలువంటి వాటిని పాఠ్యప్రణాళికలో చేర్చేందుకు వీలు కల్పిస్తున్నది.
ఎన్.ఇ.పి 2020 ఇందుకు సంబంధించిన పాఠ్య ప్రణాళిక, బోధనఅంతా పునాది విద్యాస్థాయినుంచే అందించనుంది. ఇది కూడా భారతీయ మూలాలు, స్థానిక నేపథ్యం, సందర్భం, ఇక్కడి సంస్కృతి, సంప్రదాయాలు, ఘన వారసత్వం, భాష, తాత్వికత, భౌగోళిక నేపథ్యం, ప్రాచీన,సమకాలీన విజ్ఞానం, సామాజిక, శాస్త్రీయ అవసరాలకు అనుగుణంగా దీనిని ప్రస్తుత అవసరాలకు అనుగుణంగా, విద్యార్ధులకు అత్యంత ఆసక్తిదాయకంగా ఉండే విధంగా మరింత ప్రయోజనకరంగా ఉండే రీతిలో అందించడం జరుగుతుంది.
.విద్యామంత్రిత్వశాఖ ఎన్.సి.ఇ.ఆర్.టి ద్వారా ప్రతి సంవత్సరం కళా ఉత్సవాలను నిర్వహిస్తుంది.దీని ద్వారా దేశీయ కళలు, సంస్కృతిని విద్యలో ప్రోత్సహించడం దీని ఉద్దేశం. ఈ కార్యక్రమం కింద దేశంలోని విద్యార్ధులలోగల కళాత్మక ప్రతిభను వెలికితీసి అందరికి తెలియజేయడం దీని ఉద్దేశం. ఫలితంగా విద్యార్ధులు పాఠశాల, జిల్లా, రాష్ట్ర, దేశ స్థాయిలో దేశంలోగల సాంస్కృతిక వైవిధ్యతను గొప్పగా అర్థం చేసుకోవడానికి వీలు కలుగుతుంది. ఇది మన ప్రాంతీయ సాంస్కృతిక ఘన వారసత్వాన్ని తెలియజెబుతుంది. కళా ఉత్సవ్లో భాగంగా పలు రాష్ట్రాలు, కేంద్ర పాలిత ప్రాంతాలకు చెందిన పాఠశాలల విద్యార్ధులు పాల్గొంటారు.ఏక్ భారత్ , శ్రేష్ఠ్ భారత్ కార్యక్రమాన్ని ప్రధానమంత్రి 2015 అక్టోబర్ 31న , సర్దార్ వల్లభాయ్ పటేల్ జయంతి ని పురస్కరించుకుని రాష్ట్రీయ ఏక్తా దివస్ సందర్భంగా ప్రారంభించారు. మన దేశానికి గల భిన్నత్వంలో ఏకత్వాన్ని సగర్వంగా చాటుకునేందుకు, అలాగే జాతీయ సమగ్రతా స్ఫూర్తిని ప్రోత్సహించేందుకు అన్ని రాష్ట్రాలు, కేంద్రపాలిత ప్రాంతాల మధ్యబలమైన, జాతీయ సమగ్రతా భావన విలసిల్లేందుకు దీనిని చేపట్టారు. అలాగే భాష, సంస్కృతి, సంగీతం, పర్యాటకం, వంటలు, క్రీడలు, సంప్రదాయాలను పరస్పరం ప్రజలు తెలుసుకునేందుకు అవగాహన చేసుకునేందుకు దీనిద్వారా వీలు కలుగుతుంది. మధ్యప్రదేశ్ను ఈ కార్యక్రమం కింద మణిపూర్, నాగాలాండ్ తో జత చేయడం జరిగింది. ఈ రాష్ట్రాలు పరస్పరం ఒక రాష్ట్ర ఆచారాలు,వ్యవహారాలు సంస్కృతి సంప్రదాయాలను మరో రాష్ట్రం విద్యార్ధులు అవగాహన చేసుకోవడానికి వీలు కలుగుతుంది. ఇందుకు సంబంధించి ఆయా కార్యక్రమాలకు మార్గదర్శకాలను రూపొందించింది.
ఈ సమాచారాన్ని కేంద్ర విద్యాశాఖ మంత్రి శ్రీ ధర్మేంద్ర ప్రధాన్ ఈరోజు ఒక లిఖితపూర్వక సమాధానంలో లోక్సభకు తెలియజేశారు.
భారత పోటీ ప్రోత్సాహక సంఘం
ఇండోరమా ఇండియా ప్రైవేట్ లిమిటెడ్ ఇండో గల్ఫ్ ఎరువులను కొనుగోలు చేయడానికి సిసిఐ ఆమోదం తెలిపింది
కాంపిటీషన్ యాక్ట్ , 2002 లోని సెక్షన్ 31  ప్రకారం ఇండోరమా ఇండియా ప్రైవేట్ లిమిటెడ్  ఇండో గల్ఫ్ ఎరువులను స్వాధీనం చేసుకోవడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక ఇండో గల్ఫ్ ఎరువుల ఐఐపిఎల్  గ్రాసిమ్ ఇండస్ట్రీస్ లిమిటెడ్  యొక్క ఎరువుల విభాగం, కొనుగోలుకు సంబంధించినది.
ఐఐపిఎల్ ప్రధానంగా ఎరువుల తయారీ, వ్యాపారం మరియు అమ్మకంలో నిమగ్నమై ఉంది, ప్రధానంగా, ఫాస్ఫాటిక్ ఎరువులు మరియు ప్రత్యేకమైన మొక్కల పోషకాలు.
జిస్కో విస్కోస్ ప్రధానమైన ఫైబర్, క్లోరల్కాలి, ఎరువులు , వస్త్రాలు మరియు అవాహకాల ఉత్పత్తిలో నిమగ్నమై ఉంది. సిమెంట్ ఉత్పత్తి మరియు దాని అనుబంధ సంస్థల ద్వారా ఆర్థిక సేవలను అందించడంలో కూడా ఇది నిమగ్నమై ఉంది.
టార్గెట్ బిజినెస్ ప్రధానంగా యూరియా తయారీ, వాణిజ్యం మరియు అమ్మకం, అనుకూలీకరించిన ఎరువులు, వ్యవసాయ ఇన్పుట్లు, పంట రక్షణ, మొక్కల మరియు నేల ఆరోగ్య ఉత్పత్తులు మరియు ప్రత్యేక ఎరువుల తయారీలో నిమగ్నమై ఉంది.
ప్రధాన మంత్రి కార్యాలయం
రాజ పర్బ నాడు ఒడిశా ప్రజల కు శుభాకాంక్షలు తెలిపిన ప్రధాన మంత్రి
ఒడిశా ప్రజల కు ప్రత్యేక పండుగ రోజైన రాజ పర్బ నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘ఎంతో ప్రత్యేకమైనటువంటి పండుగ రోజు ‘రాజ పర్బ’ ను పురస్కరించుకొని ఇవే శుభాకాంక్షలు. ఈ సందర్భం ఆనంద భావన ను మరియు సంఘం లో సౌభ్రాతృత్వాన్ని బలపరచు గాక. అలాగే, నా తోటి పౌరుల కు మంచి స్వస్థత మరియు శ్రేయం ప్రాప్తించాలి అంటూ నేను ఆ ఈశ్వరుడి ని ప్రార్థిస్తాను’’ అని ఒక సందేశం లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
గ్రీస్ కు చెందిన ప్రముఖ పరిశోధకుడు మరియు సంగీతకారుడు శ్రీ కాన్ స్టాంటిన్ నోస్ కాలాయెజిస్ తో సమావేశమైన ప్రధాన మంత్రి
గ్రీసు దేశాని కి చెందిన పరిశోధకుడు, సంగీతకారుడు మరియు భారతదేశాని కి మిత్రుడు శ్రీ శ్రీ కాన్ స్టాంటిన్ నోస్ కాలాయెజిస్ తో ప్రధాన మంత్రి శ్రీ నరేంద్ర మోదీ 2023 ఆగస్టు 25 వ తేదీ నాడు ఏథెన్స్ లో సమావేశమయ్యారు.
భారతదేశమన్నా, భారతదేశ సంగీతమన్నా, భారతదేశ నృత్యమన్నా శ్రీ కాన్ స్టాంటిన్ నోస్ కాలాఎజిస్ కు ఉన్న మక్కువ ను ప్రధాన మంత్రి ప్రశంసించారు. 2022 వ సంవత్సరం నవంబర్ 27 వ తేదీ నాడు ‘మన్ కీ బాత్’  కార్యక్రమం యొక్క 95 వ సంచిక లో ఈ కళాకారుని గురించి ప్రధాన మంత్రి ప్రస్తావించారు.
ఇరువురు గ్రీస్ లో భారతీయ సంస్కృతి ని మరింత ప్రజాదరణ పాత్రం గా చేసేందుకు గల అవకాశాల ను గురించి చర్చించారు.(
ప్రధాన మంత్రి కార్యాలయం
మంగళప్రదమైనటువంటి నవరాత్రి సందర్భం లో ప్రజల కు శుభాకాంక్షలు తెలిపిన ప్రధాన మంత్రి
దేవి శైలపుత్రి ని కూడా ఆయన ప్రార్థించారు
మంగళప్రదం అయినటువంటి నవరాత్రి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. నవరాత్రి ఆరంభ తరుణం లో, దేవి శైలపుత్రి కి శ్రీ నరేంద్ర మోదీ ప్రార్థన లు కూడా నిర్వహించారు. ఆ దేవి కరుణ తో అందరి కి సంతోషం, ఆరోగ్యం మరియు అ దృష్టం ప్రాప్తించాలి అంటూ ఆయన ఆకాంక్షించారు.
ప్రధాన మంత్రి అనేక ట్వీట్ ల లో -
‘‘శక్తి యొక్క ఉపాసన తాలూకు మహాపర్వం అయినటువంటి నవరాత్రి కి మీ అందరి కి ఇవే అనేకానేక శుభకామన లు. నమ్మకం తో మరియు విశ్వాసం తో కూడినటువంటి పవిత్రమైన ఈ సందర్భం ప్రతి ఒక్కరి జీవనం లో కొత్త శక్తి ని మరియు కొత్త ఉత్సాహాన్ని నింపును గాక. జయ్ మాతా దీ.’’
‘‘వందే వాంఛితలాభాయ చంద్రార్ధకృతశేఖరామ్
వృషారూఢాం శూలధరాం శైలపుత్రీం యశస్వినీమ్’’
దేవీ శైలపుత్రి యొక్క ఆరాధన తో పాటు గా నేటి నుండి నవరాత్రి కి శుభారంభం జరుగుతున్నది. ఆ దేవి కృప వల్ల ప్రతి ఒక్కరి జీవనం సుఖం తో, సౌభాగ్యం తో మరియు ఆరోగ్యం తో పరిపూర్ణం అగు గాక అని నేను కోరుకొంటున్నాను.’’ అని పేర్కొన్నారు.
(
విద్యుత్తు మంత్రిత్వ శాఖ
కన్వర్జెన్స్ ఎనర్జీ సర్వీసెస్ లిమిటెడ్తో ఇ-మొబిలిటీ ఒప్పందంపై సంతకాలు చేసిన ఎన్హెచ్పిసి లిమిటెడ్
భారతదేశంలోని కేంద్ర ప్రభుత్వ రంగ సంస్థలు  అత్యధిక విద్యుత్ వాహనాల సముదాయాన్ని కలిగిన ఎన్హెచ్పిసి
పర్యావరణ పరిరక్షణ దిశగా మరొక చెప్పుకోదగిన అడగువేస్తూ, విద్యుత్ మంత్రిత్వ శాఖ కింద పని చేస్తున్న భారతదేశపు ప్రముఖ జలవిద్యుత్ కంపెనీ అయిన ఎన్హెచ్పిసి లిమిటెడ్, 25 ఎలక్ట్రిక్ వాహనాలు  లీజింగ్ కోసం, స్థాపన, ప్రారంభం సహా 3 ఎలక్ట్రిక్ వాహనాల ఫాస్ట్ ఛార్జిర్ల కోసం ఎనర్జీ ఎఫిషెయన్సీ సర్వీసెస్ లిమిటెడ్  పూర్తి యాజమాన్యంలో ఉన్న అనుబంధ సంస్థ అయిన కన్వర్జెన్స్ ఎనర్జీ సర్వీసెస్ లిమిటెడ్ తో ఇ-మొబిలిటీ ఒప్పందాలపై సంతకాలు చేసింది. కేంద్ర ప్రభుత్వ రంగ సంస్థలలో లో ఐఎన్హెచ్పిసి వద్దే అతిపెద్ద ఎలక్ట్రిక్ వాహనాల సమూహం ఉంటుంది. ఎన్హెచ్పిసి ఇంతకు ముందు 2019లో ఇఇఎస్ఎల్ నుంచి విద్యుత్ వాహనాలను లీజ్కు తీసుకుంది.
వీడియో కాన్ఫరెన్సింగ్ ద్వారా శుక్రవారం నాడు ఇ-మొబిలిటీ ఒప్పందాలపై సంతకాలు చేశారు. ఎన్హెచ్పిసి సివిఒ ఎ.కె.శ్రీవాస్తవ, ఎండి& సిఇఒ మహువా ఆచార్య, ఎనర్జీ ఎఫిషెయన్సీ సర్వీసెస్ లిమిటెడ్  ఎగ్జిక్యూటివ్ చైర్ పర్సన్ సౌరభ్ కుమార్ ఈ కార్యక్రమంలో పాల్గొన్నారు. పర్యావరణం దిశగా తన అంకితభావం దిశగా ప్రపంచ పర్యావరణ దినోత్సవం 2021 వేడుకల సందర్భంగా ఎన్హెచ్పిసి ఇ-మొబిలిటీ ఒప్పందంపై సంతకాలు చేసింది.
ఎన్హెచ్పిసిలో ఇంధన సామర్ధ్యం, పొదుపు చర్యలలో అవకాశాన్ని అన్వేషించేందుకు ఎన్హెచ్పిసి, ఇఇఎస్ఎల్ మధ్య విస్త్రతమైన ఎంఒయు ప్రక్రియ సాగుతోంది.
రక్షణ మంత్రిత్వ శాఖ
సెంటర్ ఫర్ ల్యాండ్ వార్ఫేర్ స్టడీస్  ఆర్మీ ఆఫీసర్ల కోసం పిహెచ్డి కార్యక్రమాన్ని ప్రారంభించింది
భారత సైన్యం ఆధ్వర్యంలో సెంటర్ ఫర్ ల్యాండ్ వార్ఫేర్ స్టడీస్ , మణిపాల్ అకాడమీ ఆఫ్ హయ్యర్ ఎడ్యుకేషన్  మంగళూరు మణిపాల్ యూనివర్సిటీతో కలిసి ఉమ్మడిగా ఆర్మీ అధికారుల కోసం పిహెచ్డి కార్యక్రమాన్ని ఏర్పాటు చేసింది.
అధికారుల ప్రొఫెషనల్ మిలిటరీ ఎడ్యుకేషన్  ను మరింత పెంపొందించడానికి క్లావ్స్ ఈ చొరవ తీసుకుంది. తద్వారా ఆయా రంగాల్లో లోతైన పరిజ్ఞానం ఉన్న మెరుగైన సన్నద్ధమైన సైనిక అధికారులతో దేశానికి ప్రయోజనం చేకూరుతుంది.
ఈ కార్యక్రమంలో క్లావ్స్ ఎంఏహెచ్ఈ ఉప కేంద్రంగా గుర్తించబడింది. ఇందులు ఐదుగురు క్లావ్స్ అధ్యాపకులు సహ పర్యవేక్షకులుగా పనిచేస్తారు. యూజీసీ మరియు ఎంఏహెచ్ఈ మంగళూరు ఇచ్చిన మార్గదర్శకాల ప్రకారం క్లావ్స్ ఎంపిక ప్రక్రియతో పాటు తప్పనిసరి పరిశోధన తరగతులను నిర్వహిస్తుంది.
దరఖాస్తు పత్రాలతో పాటు కార్యక్రమానికి సంబంధించిన అన్ని వివరాలు క్లావ్స్ వెబ్సైట్లో  “UNIVERSITY CELL” శీర్షిక క్రింద అందుబాటులో ఉన్నాయి. ఆసక్తి గల అభ్యర్థులు తమ నింపిన దరఖాస్తు ఫారాలను 30 జూన్ 2021 లోపు పంపాలని సూచించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
శాస్త్ర మరియు సాంకేతిక విభాగం వారి నిధులతో కొవిడ్-19పై పోరాడే రసాయన రహిత సిల్వర్ ఆధారిత క్రిమిసంహారిణిని అభివృద్ధి చేసిన అంకుర సంస్థ
జిగటగా ఉండే వెండి తయారీ ప్రక్రియ భారతపేటెంటుకోసం దరఖాస్తు, చేతులకు సానిటైజర్లు మరియు క్రిమిసంహారిణిల తయారీలను పరీక్షించేందుకు అనుమతుల ఆమోదం
శాస్త్ర మరియు సాంకేతిక విభాగం మరియు జీవసాంకేతిక విజ్ఞాన విభాగం వారి సహకారంతో పూణేకు చెందిన వుయ్ ఇన్నోవేట్ బయోసొల్యూషన్స్ అనే అంకుర సంస్థ చేతులు మరియు పరిసరాల పరిశుభ్రత కోసం నానోఏజిసైడ్ స్వంత సాంకేతికతతో తయారుచేసిన మద్యరహిత సజల ఆధారిత జిగటగా ఉండే సిల్వర్ ద్రావణాన్ని తయారు చేయడానికి ముందుకు వచ్చింది.
ఈ ద్రావణం దహనశీలత లేని మరియు రసాయన రహిత అపాయకరము కాని ద్రావణం, ఇది ఒకరి నుండి ఒకరికి సంక్రమించే అంటురోగాలను నిరోధించడానికి, వైద్య రంగంలో పనిచేసేవారికి మరియు అంటురోగం సంక్రమించిన వారికి రక్షణగా పనిచేస్తుంది.
వుయ్ ఇన్నోవేట్ బయోసొల్యూషన్స్ తయారు చేసిన ఈ ద్రావణం అతి చిన్న రేణువులు గల సిల్వర్, ఇది ఆర్ఎన్ఏ మరియు వైరస్ ప్రసారాన్ని నిరోధిస్తుంది. ఇతర మద్య ఆధారిత క్రిమిసంహారిణులతో పోలిస్తే రసాయన రహితం మరియు దహనశీలత లేనిది. ఈ ద్రావణం ప్రయోగశాల పరీక్షలు పూర్తి చేసుకుని పరీక్షా అనుమతులను పొందింది. ప్రాథమికంగా దీనిని తక్కువ స్థాయిలో 5లీటర్ల వరకు తయారు చేసారు.
చేతుల సానిటైజర్లు మరియు క్రిమి సంహారిణులకు ప్రస్తుతం ఉన్న గిరాకీకి అనుగుణంగా మా తయారీ స్థాయిని బట్టి ప్రాథమికంగా రోజుకు కనీసం 200 లీ కొలైడల్ సిల్వర్ ద్రావణాన్ని తయారుచేసే లక్ష్యంతో ఉన్నాము. ఈ ద్రావణంతో క్రిముల విస్తరణను నిరోధించగలమని తద్వారా భారత దేశాన్ని క్రిమి రహితంగా చేయడానికి సహాయం అందించగలమని ఆశిస్తున్నామని వుయ్ ఇన్నోవేట్ బయోసొల్యూషన్స్ వ్యవస్థాపకుల్లో ఒకరైన డా. మిలింద్ చౌధురి తెలిపారు.
"కొవిడ్-19 వంటి నూతన వైరస్లు చాలా వేగంగా రోజు రోజుకు పెరిగిపోతున్నాయి, ఈ నానోపార్టికిల్స్ వీటికి తగిన పరిష్కారాన్ని చూపుతాయి. వాటిని గుర్తించడం నుండి క్రిమిసంహారం చేయడం మరియు వాటి ప్రతిబింబాలను గుర్తించడం వరకు ఇవి చేస్తాయి. కొవిడ్-19తో పోలిస్తే ఈ నానోపార్టికల్స్ యొక్క పరిమాణం 100మిమి కంటే తక్కువ, అవదువలన ఇవి ఈ వైరస్ వ్యాప్తిని సమర్థంగా అడ్డుకోగలవు", అని శాస్త్ర మరియు సాంకేతిక విభాగం కార్యదర్శి ప్రొ. అశుతోష్ శర్మ అన్నారు.
ఈ సిల్వర్ నానోపార్టికల్స్ ఎంతో సమర్థవంతమైనవి, ఇవి ప్రాణాంతకమైన హెచ్ఐవి, హైపటిటిస్ బి, హెర్పెస్ సింప్లెక్స్ వైరస్, ఇన్ఫ్లూఎన్జా వైరస్ వంటి ఎన్నో వైరస్లను సమర్థంగా ఎదుర్కొంది. గ్లుటాటియోని కాప్డ్- Ag2S NC కొరోనా వైరస్ వ్యాప్తిని అడ్డుకోగలదు. జపాన్ సైటామాకు చెందిన నేషనల్ డిఫెన్స్ మెడికల్ కాలేజ్ రీసెర్చ్ ఇన్సిస్టిట్యూట్కు చెందిన షింగో నకామురా కూడా ఏజి ఎన్పి-ఆధారిత వస్తువులు రోగులతోపాటు ఆరోగ్య రంగంలో పనిచేసే వారిని క్రిముల నుండి రక్షిస్తాయని తెలిపారు. వుయ్ ఇన్నోవేట్ బయోసొల్యూషన్స్ సంస్థ తయారు చేసిన ఈ సానిటైజర్ ఆర్ఎన్ఏ ప్రతిరూపకల్పనను మరియు గ్లైకోప్రొటీన్ తలాన్ని నిర్భందించడం ద్వారా కొవిడ్-19ను ఎదుర్కోవడంలో సమర్థవంతంగా పనిచేస్తుంది. ఈ కొలైడల్ సిల్వర్ సానిటైజర్ల తయారీకి మరియు క్రిమిసంహారక తయారీకి అనుమతులు ఆమోదించబడ్డాయి.
తదుపరి వివరాలకోసం,
డా.మిలింద్ చౌధురి, సహ-వ్యవస్థాపకులు, వుయ్ ఇన్నోవేట్ బయోసొల్యూషన్స్
ఇ-మెయిల్: milind.bio[at]gmail[dot]com, మొబైల్: 9867468149)
(Visitor Counter : 161
ప్రధాన మంత్రి కార్యాలయం
నెదర్లాండ్ ప్రధానమంత్రిని కలిసిన, ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ , నెదర్లాండ్ ప్రధానమంత్రి హిజ్ ఎక్సలెన్సీ మార్క్ రుట్టెని సెప్టెంబర్ 10,2023 జి20 శిఖరాగ్ర సమావేశాల సందర్భంగా న్యూఢిల్లీలో కలుసుకున్నారు.
ఈ సందర్భంగా ఆయన నెదర్లాండ్ ప్రధానమంత్రితో ద్వైపాక్షిక సమావేశం నిర్వహించారు.
ఇండియా జి 20 అధ్యక్ష బాధ్యతలను, శిఖరాగ్ర సమ్మేళనాన్ని విజయవంతంగా నిర్వహించడం పట్ల ఆయన ప్రధానమంత్రికి అభినందనలు తెలిపారు.
అలాగే చంద్రయాన్ మిషన్ విజయవంతం కావడం పట్ల కూడా అభినందనలు తెలిపారు. ఆదిత్య మిషన్ విజయవంతం కావాలని ఆకాంక్షించారు.
ఇరుదేశాల మధ్య మరింత లోతైన ద్వైపాక్షిక భాగస్వామ్యం కొనసాగేందుకు అలాగే వాణిజ్యం, పెట్టుబడులు రక్షణరంగం, భద్రత, పరిశుభ్రమైన ఇంధనం, హరిత హైడ్రోజన్, సెమీ కండక్టర్లు,
సైబర్ భద్రత, డిజిటల్ సాంకేతికత తో పాటు పలు ఇతర అంశాల విషయంలో సహకారానికి సంబంధించిన అవకాశాలపై ఇరువురు నాయకులు చర్చించారు.
పరస్పర ఆసక్తి గల ప్రాంతీయ , అంతర్జాతీయ అంశాలపై కూడా ఉభయ నాయకులు చర్చించారు.
సాంస్కృతిక మంత్రిత్వ శాఖ
ఏఎస్ఐ కి చెందిన అన్ని కేంద్రీకృత రక్షిత స్మారక చిహ్నాలు 2020 జూలై 6 నుండి తెరుచుకోనున్నాయి: శ్రీ ప్రహ్లాద్ సింగ్ పటేల్
ప్రార్థనా స్థలాలయిన ఏఎస్ఐ 820 కేంద్ర రక్షిత స్మారక చిహ్నాలు ఇప్పటికే 8 జూన్ 2020 న ప్రారంభమయ్యాయి
2020 జూలై 6 నుండి భద్రతా ప్రోటోకాల్లను పూర్తిగా పాటించడం ద్వారా కేంద్ర రక్షిత స్మారక చిహ్నాలను తెరవాలని కేంద్ర సాంస్కృతిక, పురావస్తు శాఖ మంత్రిత్వ శాఖ  నిర్ణయించిందని కేంద్ర సాంస్కృతిక, పర్యాటక శాఖ సహాయ మంత్రి  శ్రీప్రహ్లాద్ సింగ్ పటేల్ ప్రకటించారు. కాని కంటైన్మెంట్ కానీ ప్రదేశాలలో స్మారక చిహ్నాలు / మ్యూజియంలు మాత్రమే సందర్శకుల కోసం తెరుచుకుంటాయి. అన్ని కేంద్రీకృత రక్షిత స్మారక చిహ్నాలు, సైట్లు పరిశుభ్రత, సామాజిక దూరం, గృహ వ్యవహారాల మంత్రిత్వ శాఖ, ఆరోగ్య కుటుంబ సంక్షేమ మంత్రిత్వ శాఖ జారీ చేసిన ఇతర ఆరోగ్య ప్రోటోకాల్లకు కట్టుబడి ఉంటాయి. రాష్ట్ర,/ జిల్లా పరిపాలన కు సంబంధించిన నిర్దిష్ట ఆదేశాలు కూడా ఖచ్చితంగా అమలు అవుతాయి.
కోవిడ్-19 మహమ్మారి నేపథ్యంలో ఈ స్మారక చిహ్నాలు మూసివేశారు. మొత్తం 3691 కేంద్ర రక్షిత స్మారక చిహ్నాలు ఏఎస్ఐ పరిధిలోకి వస్తాయి, వీటిలో 820 కేంద్ర రక్షిత స్మారక చిహ్నాలు 2020 జూన్ 8 న ప్రారంభమయ్యాయి.
అన్ని కేంద్ర రక్షిత స్మారక చిహ్నాలు, మ్యూజియంలను తెరవడానికి ఆర్కియోలాజికల్ సర్వే అఫ్ ఇండియా విడుదల చేసిన ఎస్ఓపి కోసం లింక్ను క్లిక్ చేయండి
సందర్శకుల సూచనల కోసం లింక్ను క్లిక్ చేయండి
ప్రధాన మంత్రి కార్యాలయం
శివమొగ్గ లో సంభవించిన ప్రాణనష్టం పట్ల సంతాపం తెలిపిన ప్రధాన మంత్రి
శివమొగ్గ లో సంభవించిన ప్రాణనష్టం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శివమొగ్గ లో ప్రాణనష్టం సంభవించడం దు:ఖాన్ని కలిగించింది. ఆప్తుల ను కోల్పోయిన కుటుంబాలకు ఇదే నా సంతాపం. గాయపడ్డ వారు త్వరగా కోలుకోవాలని ఆ ఈశ్వరుడి ని ప్రార్థిస్తున్నాను. రాష్ట్ర ప్రభుత్వం బాధితుల కు చేతనైన అన్ని విధాలుగాను సాయాన్ని అందిస్తోంది’’ అని ఒక ట్వీట్ లో ప్రధాన మంత్రి పేర్కొన్నారు.
PMO India
@PMOIndia
Pained by the loss of lives in Shivamogga. Condolences to the bereaved families. Praying that the injured recover soon. The State Government is providing all possible assistance to the affected: PM @narendramodi
7:10 AM · Jan 22, 2021
8.3K
1.3K people are Tweeting about this
PMO India
@PMOIndia
ಶಿವಮೊಗ್ಗದಲ್ಲಿ ಸಂಭವಿಸಿರುವ ಜೀವಹಾನಿಯಿಂದ ದುಃಖಿತವಾಗಿದ್ದೇನೆ. ಸಂತ್ರಸ್ತ ಕುಟುಂಬಗಳಿಗೆ ನನ್ನ ಸಂತಾಪಗಳು. ಗಾಯಾಳುಗಳು ಶೀಘ್ರ ಗುಣಮುಖರಾಗಲೆಂದು ಪ್ರಾರ್ಥಿಸುತ್ತೇನೆ. ರಾಜ್ಯ ಸರ್ಕಾರ ಬಾಧಿತರಿಗೆ ಎಲ್ಲ ಸಾಧ್ಯ ನೆರವನ್ನೂ ಒದಗಿಸುತ್ತಿದೆ: ಪ್ರಧಾನಮಂತ್ರಿ @narendramodi
10:06 AM · Jan 22, 2021
1K
247 people are Tweeting about this
రసాయనాలు, ఎరువుల మంత్రిత్వ శాఖ
ఎరువుల రంగాన్ని మరింత ముందుకు తీసుకువెళ్లేందుకు
పలు చర్యలు తీసుకున్న ఎన్.డి.ఎ ప్రభుత్వం: శ్రీడి.వి.సదానంద గౌడ
రైతులకు సేవలు అందిస్తూ, ఎరువుల రంగాన్ని మరింత ముందుకు తీసుకువెళ్లేందుకు ఎన్.డి.ఎ ప్రభుత్వం వివిధ చర్యలు తీసుకున్నట్టు కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ తెలిపారు. వ్యవసాయోత్పత్తిని నిలబెట్టడానికి, పోషక ఎరువులను సమర్ధంగా వినియోగించడంపై రైతులకు అవగాహన కలిగించేందుకు, ఎరువుల వినియోగం విషయంలొ వచ్చిన కొత్త పరిణామాలను రైతులకు తెలియజేసేందుకు ఎరువుల విభాగం, వ్యవసాయ సహకార, రైతు సంక్షేమం, వ్యవసాయ పరిశోధన అభివృద్ధి , విద్య విభాగాలు సంయుక్తంగా ఎరువుల వాడకంపై రైతులకు అవగాహన కల్పిస్తున్నాయని ఆయన చెప్పారు.
ఎరువులు , ఎరువుల సాంకేతికత విషయంలో పరిశోధనలను , నూతన ఆవిష్కరణలను ప్రోత్సహించేందుకు, ఎరువుల విభాగం కింద ఉన్న సిపిఎస్ఇలు ప్రత్యేకంగా ఒక మేధోమథన వ్యవస్థ “ ఇండియన్ కౌన్సిల్ ఫర్ ఫర్టిలైజర్ , ఫర్టిలైజర్ టెక్నాలజీ రీసెర్చి ” ను ఏర్పాటు చేశాయన్నారు. ఈ కౌన్సిల్ను సొసైటీల రిజిస్ట్రేషన్ చట్టం 1860 కింద 2019 ఆగస్టు 19 న రిజిస్టర్ చేశారు. ఈ కౌన్సిల్ ఎరువుల రంగంలో పరిశోధన, అభివృద్ధిని చేపడుతుంది, ప్రోత్సహిస్తుంది. అలాగే ఎరువుల రంగంలో , ఎరువుల తయారీ సాంకేతిక పరిజ్ఞానంలో , ముడి సరుకు ఉపయోగంలో, ఉత్పత్తుల ఆవిష్కరణలో,వివిధ సంస్థల భాగస్వామ్యం, పరిశోధన సంస్థల సహకారంతో, ఎరువుల పరిశ్రమ, ఇతర సంబంధిత పక్షాలతో కలిసి పరిశోధన , అభివృద్ధిని చేపడుతుంది. ఇప్పటి వరకు జనరల్ కౌన్సిల్ రెండు సమావేశాలు నిర్వహించింది. ఎక్జిక్యుటివ్ కౌన్సిల్ మూడు సమావేశాలు నిర్వహించింది.
ఆరోగ్య, కుటుంబ సంక్షేమ మంత్రిత్వ శాఖ
“కోవిడ్-19 కొత్త వేవ్ ప్రభావం పిల్లల మీద ఉంటుందనటానికి ఎలాంటి ఆధారాలూ లేవు”
భవిష్యత్తులో అలాంటి అలల ప్రభావాలు రాకుండా తగిన జాగ్రత్తలు తీసుకోవాలి: డాక్టర్ గులేరియా
“ ఇకమీదట వచ్చే కోవిడ్ కెరటం పిల్లలమీద తీవ్ర ప్రభావం చూపుతుందంటూ జరుగుతున్న అసత్య ప్రచారం అర్థం లేనిది. అలా పిల్లలమీద ప్రభావం ఉంటుందన్న వాదనను బలపరచే దత్తాంశమేమీ ఇటు భారత్ నుంచి గాని, అటు అంతర్జాతీయంగా గాని అందుబాటులో లేదు. “ అని ఢిల్లీలోని ఆలిండియా ఇన్ స్టిట్యూట్ ఆఫ్ మెడికల్ సైన్సెస్  డైరెక్టర్ డాక్టర్ రణదీప్ గులేరియా ఈ రోజు ఢిల్లీ పిఐబి మీడియా సెంటర్ లో మీడియాతో మాత్లాడుతూ స్పష్టం చేశారు.
భారత్ లో కరోనా రెండో వేవ్ సమయంలో ఈ ఇన్ఫెక్షన్ సోకి ఆస్పత్రులలో చేరిన పిల్లల్లో 60% నుంచి 70% వరకు పిల్లలకు ఇతర ఆరోగ్య సమస్యలు ఉండటమో, రోగనిరోధకశక్తి బాగా తక్కువగా ఉండటమో గమనించామన్నారు. స్వల్పలక్షణాలు కనబడిన ఆరోగ్యవంతమైన పిల్లలు ఎలాంటి ఆస్పత్రిలో చేరాల్సిన అవసరమూ లేకుండానే కోలుకున్నారని డాక్టర్ గులేరియా అన్నారు.
భవిష్యత్ అలల నియంత్రణకు కోవిడ్ నియంత్రణ అనుకూల ప్రవర్తనే కీలకం
సాంక్రమిక వ్యాధులు ఎందుకు అలా అలలు అలలుగా వస్తాయో ఎయిమ్స్ డైరెక్టర్ వివరించారు. శ్వాస సంబంధమైన వైరస్ లు – 1918 నాటి స్పానిష్ ఫ్లూ, స్వైన్ ఫ్లూ అలాంటివేనన్నారు. నిజానికి స్పానిష్ రెండో అల చాలా ఘోరమైనదని, ఆ తరువాత వచ్చిన మూడో వే చిన్నదేనని గుర్తు చేశారు. ప్రజల్లో నిరోధకశక్తి తక్కువగా ఉన్నప్పుడే ఒక వేవ్ వెంట మరొకటి వస్తుందని చెప్పారు.
1. ఎక్కువ జనాభాకు రోగనొరోధకశక్తి పెరిగినప్పుడు ఆ ఇన్ఫెక్షన్ సీజన్ల్ వ్యాధిలాగా మారి బాగా చలికాలంలోనీ, వర్షాకాలాల్లోనో రావటం సహజం.
2. వైరస్ స్వభావ మార్చుకోవటం వలన కూడా వేవ్ లు వస్తాయి, దాన్నే మనం వేరియెంట్స్ గా పిలుస్తాం. అలా కొత్త ముటేషన్స్ వచ్చినప్పుడు సహజంగానే ఇన్ఫెక్షన్ స్థాయి పెరుగుతుంది. అప్పుడు వైర్స వ్యాపించే అవకాశం కూడా ఎక్కువవుతుంది.
3. మనుషుల ప్రవర్తన కూడా ఇలా వేవ్ లు రావటానికి ఒక కారణం
కేసులు పెరుగుతున్నప్పుడు ప్రజల్లో భయం పెరగటం వలన ప్రవర్తనలో మార్పు వస్తుందని డాక్టర్ గులేరియా అన్నారు. ప్రజలు కోవిడ్ నియంత్రణకు అవసరమైన ప్రవర్తనను బలవంతంగా అలవరచుకుంటారని, అలా నడుచుకోకపోతే వ్యాధి బారినపడతామనే అభిప్రాయంతో జాగ్రత్తగా వ్యవహరిస్తారని అన్నారు. అయితే, అన్ లాక్ ప్రక్రియ మొదలుకాగానే ఏమీ కాదన్న ధీమా ఏర్పడితే, జాగ్రత్తలు తగ్గించటం వలన ప్రజల్లో మళ్ళీ వైరస్ వ్యాపించే ప్రమాదముందని అభిప్రాయపడ్డారు. కచ్చితంగా అలాంటి పరిస్థితి ఇంకో వేవ్ కు దారితీయవచ్చునని హెచ్చరించారు.
మళ్ళీ కోవిడ్ ఇంకో వేవ్ రాకుండా ఉండాలంటే కోవిడ్ నియంత్రణకు అవసరమైన జాగ్రత్తలు కచ్చితంగా పాటించి తీరాల్సిందేనని స్పష్టం చేశారు. సహజసిద్ధమైన రోగనిరోధకశక్తి రావటమో లేదా గణనీయమైన జనాభా టీకాలు వేయించుకోవటమో ఒక్కటే మార్గమన్నారు.ఎక్కువమంది టీకాలు వేయించుకుంటే వ్యాధి వ్యాపించే అవకాశం బాగా తగ్గిపోతుందని చెబుతూ అందరూ కచ్చితంగా కోవిడ్ నిరోధక ప్రవర్తనకు కట్టుబడి ఉండాలని విజ్ఞప్తి చేశారు.
మానవ వనరుల అభివృద్ధి మంత్రిత్వ శాఖ
కోవిడ్-19 అనుమానిత కేసులకు తాత్కాలిక ఆశ్రయం కల్పించేందుకు స్థానిక పాలనా యంత్రాంగానికి భవనాలు ఇవ్వాలని కేంద్రీయ విద్యాలయ సంఘటన్ కు కేంద్ర మానవ వనరుల అభివృద్ధి శాఖ మంత్రి శ్రీ రమేశ్ పోఖ్రియాల్ “నిశాంక్” ఉత్తర్వులు
ప్రస్తుతం దేశంలో కోవిడ్-19 విజృంభిస్తున్న నేపథ్యంలో అనుమానిత కేసులకు ఆశ్రయం కల్పించేందుకు కేంద్రీయ విద్యాలయ సంఘటన్ కు చెందిన భవనాలను స్థానిక యంత్రాంగానికి అప్పగించాలని కేంద్ర మానవ వనరుల మంత్రి శ్రీ రమేశ్ పోఖ్రియాల్ “నిశాంక్” ఉత్తర్వులు జారీ చేశారు.
(ఈ ఉత్తర్వులకు అనుగుణంగా రక్షణ సంస్థలు, జిల్లా యంత్రాంగం, డిప్యూటీ కమిషనర్లు, ఇన్ చార్జి డిప్యూటీ కమిషనర్లు, ఇతర సీనియర్ అధికారులు లేఖలు లేదా ఇమెయిల్ ద్వారా పంపే అభ్యర్థనలకు అనుగుణంగా ఆయా కేంద్రీయ విద్యాలయాలు తమ పాఠశాల భవనాల్లోని తరగతి గదులను అనుమానిత కేసుల తాత్కాలిక ఆశ్రయం కోసం కేటాయించేందుకు అనుమతించారు.
ఆర్థిక మంత్రిత్వ శాఖ
సిట్రిక్స్ సిస్టమ్స్ కొనుగోలుకు సీసీఐ ఆమోదం
విస్టా ఈక్విటీ పార్టనర్స్ మేనేజ్మెంట్, ఎల్ఎల్సీ  మరియు ఇలియట్ ఇన్వెస్ట్మెంట్ మేనేజ్మెంట్ ఎల్.పి.  ద్వారా నిర్వహించబడే ఫండ్స్ మరియు ఇన్వెస్ట్మెంట్ వెహికల్స్ ద్వారా సిట్రిక్స్ సిస్టమ్స్ ఇంక్.  సంస్థ కొనుగోలుకు
కాంపిటీషన్ కమిషన్ ఆఫ్ ఇండియా  ఆమోదం తెలిపింది. విస్టా ద్వారా నిర్వహించబడే ఫండ్లు మరియు ఇలియట్ ద్వారా నిర్వహించబడే ఫండ్లు మరియు పెట్టుబడి వాహనాల ద్వారా సిట్రిక్స్ను కొనుగోలు ప్రతిపాదనకు 17 జూన్ 2022వ తేదీ జరిగిన సమావేశంలో కాంపిటీషన్ కమిషన్ ఆఫ్ ఇండియా ఆమోదం తెలిపింది. సిట్రిక్స్, పికార్డ్ పేరెంట్, పికార్డ్ మెర్జర్ సబ్, ఐఎన్సీ.  మరియు టీఐబీసీఓ సాఫ్ట్వేర్ ఇంక్.  మరియు వాటి మధ్య కుదిరిన ఒప్పందం మరియు విలీన ప్రణాళిక ప్రకారం ప్రతిపాదిత కలయిక అమలు చేయబడుతుంది. విస్టా
నియంత్రిత పోర్ట్ఫోలియో కంపెనీ టిబ్కొను సిట్రిక్స్తో మిళితం చేస్తారు. సిట్రిక్స్/ టిబ్కో మిళితమైన వ్యాపారాన్ని అంతిమంగా
విస్టా మరియు ఇలియట్ లు కొనుగోలు చేసి నియంత్రిత వాటాను పొందనున్నాయి.
కలయికలో ఉన్న పార్టీల పేర్లు:
 ఇలియట్ ఆల్టో అగ్రిగేటర్ జీపీ ఎల్ఎల్సీ 
 పికార్డ్ పేరెంట్, ఐఎన్సీ ;
 పికార్డ్ హోల్డ్కొ ఎల్ఎల్సీ ; మరియు
 సిట్రిక్స్ సిస్టమ్స్, ఐఎన్సీ. .
విస్టా మరియు ఇలియట్లను సమిష్టిగా కొనుగోలుదారులుగా  వ్యవహరిస్తారు. అక్వైరర్స్ మరియు సిట్రిక్స్ సమిష్టిగా పార్టీలుగా వ్యవహరిస్తారు. విస్టా అనేది అమెరికా -ఆధారిత పెట్టుబడి సంస్థ. ఇది ఎంటర్ప్రైజ్ సాఫ్ట్వేర్, డేటా మరియు టెక్నాలజీ-ఎనేబుల్డ్ వ్యాపారాల యొక్క సాధికారత మరియు అవసరమైన వ్యవస్థల అభివృద్ధి చేయడంపై దృష్టి సారించింది. వ్యాపారపు సాఫ్ట్వేర్లను అందించడం వంటి ఐటీ సేవలను అందించడంలో చురుకుగా ఉన్న అనేక రకాల పోర్ట్ఫోలియో కంపెనీలను విస్టా సంస్థ నియంత్రణలో ఉన్నాయి. ఇలియట్ అనేది అమెరికా-ఆధారిత పెట్టుబడి సంస్థ, దీని ముఖ్యమైన ఫండ్, ఇలియట్ అసోసియేట్స్, ఎల్.పి., 1977లో స్థాపించబడింది. ఈక్విటీ-ఆధారిత, ప్రైవేట్ ఈక్విటీ మరియు ప్రైవేట్ క్రెడిట్, డిస్ట్రెస్డ్ సెక్యూరిటీలు, నాన్-డిస్ట్రెస్డ్ డెట్, హెడ్జ్/మధ్యవర్తిత్వం, రియల్ ఎస్టేట్-సంబంధిత సెక్యూరిటీలు, కమోడిటీ ట్రేడింగ్: పోర్ట్ఫోలియో అస్థిరత రక్షణల విభాగాలలో ఇలియట్ పరిమితి లేకుండా విస్తృత శ్రేణి వ్యూహాలను కలిగి ఉన్న బహుళ-వ్యూహాత్మక వ్యాపార విధానాన్ని కలిగి ఉంది. సిట్రిక్స్ సంస్థ అమెరికాలో ఫ్లోరిడా నగరంలో తన ప్రధాన కార్యాలయం కలిగిన బహుళజాతి సాఫ్ట్వేర్ కంపెనీ సంస్థ. ఈ సంస్థ స్థిరమైన మరియు సురక్షితమైన పని అనుభవాన్ని అందించడంలో సహాయపడటంపై దృష్టి సారించింది. సిట్రిక్స్ డిజిటల్ వర్క్స్పేస్ సొల్యూషన్ను అందజేస్తుంది, ఇది అన్ని పని వనరులకు  ఏకీకృత, విశ్వసనీయ మరియు సురక్షిత యాక్సెస్ను అందిస్తుంది మరియు ప్రతి పని ఛానెల్, పరికరం మరియు లొకేషన్లో పని అమలు మరియు సహకారాన్ని సులభతరం చేస్తుంది. స్థూలంగా చెప్పాలంటే సిట్రిక్స్ ప్రధానంగా  డెస్క్టాప్ వర్చువలైజేషన్ స్పేస్,  వర్క్స్పేస్ సొల్యూషన్లు మరియు  నెట్వర్కింగ్ మరియు ఐటీ సెక్యూరిటీ సాఫ్ట్వేర్లో చురుకుగా నిమగ్నమై ఉన్న సంస్థ.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్-19 వ్యాప్తి నివారణకు లాల్ బహదూర్ శాస్త్రి నేషనల్ అకాడమీ ఆఫ్ అడ్మినిస్ట్రేషన్  అన్ని మార్గదర్శకాలను అనుసరిస్తోంది
ఈ నెల 20వ తేదీ  నుండి లాల్ బహదూర్ శాస్త్రి నేషనల్ అకాడమీ ఆఫ్ అడ్మినిస్ట్రేషన్లో 57 మంది శిక్షణలో ఉన్న అధికారులకు కోవిడ్ పాజిటివ్ నిర్ధారణయింది. సివిల్ సర్వీసెస్లో కొత్తగా ప్రవేశించే వారి నిమిత్తం నిర్వహిస్తున్న 95వ ఫౌండేషన్ కోర్సు కోసం..క్యాంపస్లో మొత్తం 428 ఆఫీసర్ ట్రైనీలు ఉన్నారు. కోవిడ్- 19 వ్యాప్తి గొలుసును విచ్ఛిన్నం చేసేందుకు గాను
అకాడమీ కేంద్ర హోం మంత్రిత్వ శాఖ, డెహ్రాడూన్ జిల్లా పరిపాలన యొక్క మార్గదర్శకాలతో అన్ని చర్యలు తీసుకుంటోంది. శిక్షణలో ఉంటూ కోవిడ్ సోకిన యువ అధికారులను గుర్తించి.. ప్రత్యేక కోవిడ్ కేర్ సెంటర్లో క్వారెటయిన్లో ఉంచారు. 20.11.2020 నుండి అకాడమీ జిల్లా అధికారులతో సమన్వయంతో 162 కంటే ఎక్కువ ఆర్టీ-పీసీఆర్ పరీక్షలను నిర్వహించింది. ఈ పరిస్థితుల
నేపథ్యంలో 03.12.2020 అర్ధరాత్రి వరకు శిక్షణతో సహా అన్ని రకాల ఇతర కార్యకలాపాలను ఆన్లైన్లో మార్గంలో నిర్వహించాలని అకాడమీ నిర్ణయించింది. సామాజిక దూరం పాటించడం, తరచూ చేతులు కడుక్కోవడం, ముఖ మాస్క్లు ధరించడం వంటి ప్రోటోకాల్ను ఆఫీసర్ ట్రైనీలు, ఇక్కడి సిబ్బంది కచ్చితంగా అనుసరిస్తున్నారు. కోవిడ్-19 రక్షిత సామగ్రిలో తగినంతగా ధరించిన సిబ్బంది
ఆఫీసర్ ట్రైనీలకు వారి ఆహారం మరియు ఇతర అవసరాలను వారి హాస్టళ్లలోనే పంపిణీ చేస్తున్నారు.
<><><><>
(Visitor Counter : 155